Άγιος Χαράλαμπος Ψιανών Ευρυτανίας

Για οικισμό με το ίδιο όνομα στο νομό Ευρυτανίας δείτε το λήμμα: Άγιος Χαράλαμπος Κτημενίων Ευρυτανίας
Για οικισμούς στην Ελλάδα με το ίδιο όνομα δείτε: Άγιος Χαράλαμπος (αποσαφήνιση)

Ο Άγιος Χαράλαμπος είναι χωριό του νομού Ευρυτανίας, το οποίο βρίσκεται στα νότια του Κρικελιώτη ποταμού. Σύμφωνα με την απογραφή του 2011 έχει μόνιμο πληθυσμό 12 κατοίκων.

Γενικά στοιχεία 
Ο Άγιος Χαράλαμπος απέχει 45,5 χλμ. Ν. από το Καρπενήσι και 11 χλμ. Δ. από τη Δομνίστα. Οι κάτοικοί του κατάγονται από τα διπλανά χωριά Ψιανά (στα βορειοδυτικά) και Καστανούλα (δυτικά) και το αποκαλούν Βοϊδοκοιμηθιά λόγω της περιορισμένης έκτασης για καλλιέργεια. Η περιοχή είναι κατάφυτη από έλατα και καστανιές. Η πεζοπορική διαδρομή Καστανούλα - Άγιος Χαράλαμπος - Ψιανά προσφέρει θέα στα γύρω βουνά και τον Κρικελιώτη. Αναγνωρίστηκε ως οικισμός το 1991 και προσαρτήθηκε στην τότε κοινότητα Ψιανών της επαρχίας Ευρυτανίας, ενώ στην απογραφή του ίδιου έτους είχε 7 κατοίκους. Αργότερα υπήχθη στον δήμο Δομνίστας και σύμφωνα με το σχέδιο Καλλικράτης μαζί με τα χωριά Ψιανά, Βύθισμα, Καστανούλα και Παλαιοχώρι αποτελούν τη τοπική κοινότητα Ψιανών που ανήκει στη δημοτική ενότητα Δομνίστας του δήμου Καρπενησίου.

Πληθυσμός

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
Εγκυκλοπαίδεια Δομή, 2002-4

Χωριά του νομού Ευρυτανίας
Δήμος Καρπενησίου
Δήμος Δομνίστας